Գոռ Մանվելյան

**Գոռ Մանվելյան** () հայ պրոֆեսիոնալ ֆուտբոլիստ, ով խաղում է «Նոա» ֆուտբոլային ակումբում և Հայաստանի ազգային հավաքականում։

## Վաղ կյանք
Գոռ Մանվելյանը ծնվել է Ստեփանակերտ քաղաքում, Արցախի Հանրապետությունում։

Վաղ տարիքում Ֆրանսիա ժամանելով՝ Մանվելյանը մեծացել է Պոն-Հեբերում, Լամանոն, նախ ֆուտբոլ խաղալով «FC Saint-Lô»-ի հետ, այնուհետև տեղափոխվել է «US Granville»։

## Ակումբային կարիերա
Մանվելյանը 2015 թվականին միացել է «Նանտ» ֆուտբոլային ակումբի ակադեմիային։ 2018–19 մրցաշրջանի ընթացքում նա հաղթել է մինչև 17 տարեկանների ազգային առաջնությունը՝ խփելով 5 գոլ և կատարելով 6 գոլային փոխանցում Ժան-Կլոդ Նտենդայի, Լոհան Դուսեի, Մոհամեդ Աչիի, Ժան-Բատիստ Գորբիի և Քվենտին Մերլինի նման խաղացողներից բաղկացած թիմի հետ։

Հաջորդ մրցաշրջանում, մինչև 19 տարեկանների կազմում Ստեֆան Զիանիի հետ, նա դարձավ ազգային առաջնության լավագույն ռմբարկուն և թիմը, ընդհանուր 22 գոլով, չնայած մրցաշրջանն ավարտվեց ժամանակից շուտ՝ կորոնավիրուսային համավարակի պատճառով։

Նա նաև աչքի ընկավ 2019–20 Գամբարդելայի գավաթում, քանի որ Նանտը հասավ ազգային երիտասարդական գավաթի քառորդ եզրափակիչ, մինչ մրցույթը ի վերջո նույնպես չեղարկվեց։ Գոլ խփելով առաջին տուրում «Լորյանի» դեմ, Նա գրանցել է երկու դուբլ վերջին երկու խաղերում ընդդեմ «Էվրոյի» և «Նիորտի»։

2020–21 թվականներին նա սկսեց խաղալ պահեստային թիմի հետ «Ազգային 2»-ում, նախքան պրոֆեսիոնալ թիմում իր առաջին ելույթները կատարելը։ Նա իր առաջին պրեֆեսիիոնալ պայմանագիրը կնքել է 2021 թվականի ապրիլին։

Նա իր պրոֆեսիոնալ նորամուտը նշել է Անտուան Կոմբուարեի առաջին թիմի կազմում 2022 թվականի հունվարի 2-ին։ Նա փոխարինել է Վիլլեմ Գյոբելսին Ֆրանսիայի գավաթի շրջանակներում «ԱՍ Վիտրեի» դեմ 2–0 հաշվով հաղթանակի ժամանակ։ Հետևաբար, նա թիմի մի մասն էր, ով հաղթել է մրցաշարում՝ «Նանտի» առաջին գավաթը 22 տարվա ընթացքում, և նրանց 4-րդ Ֆրանսիայի գավաթի տիտղոսը։

Թեև Մանվելյանը պարբերաբար ընդգրկվում էր առաջին թիմի խաղային կազմերում, նա հիմնականում շարունակում էր ցուցադրել իր տաղանդը պահեստային թիմի հետ։

2023 թվականի սեպտեմբերին, նա լքեց «Նանտը» և միացավ հայկական «Նոային»։

## Միջազգային կարիերա
2024 թվականի մայիսի 22-ին նա առաջին անգամ հրավիրվել է Հայաստանի ազգային հավաքական՝ Սլովենիայի և Ղազախստանի դեմ ընկերական հանդիպումների համար։

Մանվելյանն իր նորամուտը Հայաստանի ազգային հավաքականում նշել է 2024 թվականի սեպտեմբերի 10-ին Ազգերի լիգայի շրջանակներում Հյուսիսային Մակեդոնիայի դեմ խաղում՝ «Տոշե Պրոեսկի Արենա» մարզադաշտում։ Նա 86-րդ րոպեին փոխարինել է Անդրե Կալիսիրին, Հյուսիսային Մակեդոնիան հաղթել է 2–0 հաշվով։

## Խաղային ոճը
«ՖԱ Նանտի» ակադեմիան անցնելով որպես բազմակողմանի կիսապաշտպան՝ նա հայտնի դարձավ որպես հարձակողական մտածելակերպ ունեցող խաղացող, հիմնականում որպես կեղծ ինը համար, պարբերաբար գոլեր խփելով։

Նրան նկարագրում են որպես հանգիստ, ճնշման տակ լավ խաղացող, տեխնիկապես տաղանդավոր խաղացող, ով իր համեստ արագությունը փոխհատուցում է խաղի հիանալի տեսլականով։

## Կարիերայի վիճակագրությունը
### Միջազգային

## Միջազգային գոլեր

## Ձեռքբերումներ
**Նոա**
*Հայաստանի Պրեմիեր լիգա. 2024–25
*Հայաստանի գավաթակիր. 2024–25

**Նանտ**
* Մ17 Ազգային առաջնության հաղթող. 2018–19
* Ֆրանսիայի գավաթակիր. 2021–22

## Ծանոթագրություններ

## Արտաքին հղումներ
*
 
Կատեգորիա:Ապրիլի 9 ծնունդներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Նանտի ֆուտբոլիստներ
Կատեգորիա:Նոայի ֆուտբոլիստներ